jkorsvik/nowiki_second_scrape_merged huggingface dataset:
Yan Friis

Yan Reidar Calmeyer Friis (født 13. august 1952 i Oslo) er en norsk journalist, humorist og forfatter. 
Yan Friis startet sin journalistkarriere i Arbeiderbladet, for deretter å jobbe flere år i ungdomsbladet Det Nye, hvor han blant annet ga Michael Jacksons album Thriller dårlig kritikk.  I Det Nye var han i årene 1977-1989 Norges mest leste plateanmelder. Han anmeldte 8–10 album hver eneste uke år ut og år inn, men kvaliteten var likevel svært høy. Anmeldelsene hadde stor påvirkning på den tids tenåringer og var for mange ukas høydepunkt. Det Nyes opplag lå på rundt 130 000 i 1978, men falt gradvis mot slutten av 80-tallet. Antallet lesere var høyt da bladene ble delt mellom søsken, venner og musikkinteresserte foreldre.
Siden 1993 har han skrevet artikler og intervjuer for Vi Menn, hvor han i en periode var reportasjesjef. For sine reportasjer fra Thailand mottok han i 2000 «Friends of Thailand award»-prisen fra Tourism Authorities of Thailand.Friis jobbet også som humorist i Radio Vinyl, der han var en av programlederne for radioprogrammet Husarrest. Han var tidligere en av programlederne for radioprogrammet Herreavdelingen på NRK P1. 
I 2003 startet han Saranya Forlag AS sammen med mynthandler Jan Olav Aamlid for å gjenutgi den norske oppdagelsesreisende og vitenskapsmannen Carl Bocks verk Templer og elefanter fra 1884.Ved kommunestyrevalget 2007 var Friis kandidat på Kystpartiets valgliste i Oslo. Ved stortingsvalget 2009 stod han på 10.-plass på Kystpartiets liste i Oslo. I 2015 var han rykket opp til 5.-plass.
Friis er en uttalt tilhenger av The Beatles og Liverpool FC. Og en lidenskapelig motstander av MDG som han konsekvent omtaler som "De miljøgrønne".
Friis bidro med mange innslag i Tom Kristensens David Bowie-antologi "Ziggy Stardust kom aldri til Norge" (2020). De to arbeider i øyeblikket med et stort verk om The Rolling Stones som ventes utgitt i 2023.


== Referanser ==


== Bibliografi ==
2020: Ziggy Stardust kom aldri til Norge (bidragsyter) -
2014: Beatles og jeg – ISBN 978-82-999632-5-1
2004: Hanumans maske – ISBN 82-92540-00-8
2000: Året rundt med Finn og Yan (sammen med Finn Bjelke, illustrasjoner av Joker) – ISBN 82-05-27308-1
1999: GGG – Gyldendals gode gutteguide (sammen med Finn Bjelke, illustrasjoner av Frode Øverli) – ISBN 82-05-26488-0
1991: Med rett til å elske –  ISBN 82-527-1107-3
1981: Lennon om seg selv – (av Andy Peebles, oversettelse og diskografi ved Yan Friis) ISBN 82-09-01912-0


== Eksterne lenker ==
(en) Yan Friis på Internet Movie Database 
(no) Yan Friis på gyldendal.no
Krigsveterandepartementet (USA)

Krigsveterandepartementet (Department of Veterans Affairs, VA) er et departement i den amerikanske regjeringen med ansvar for å administrere velferdsprogrammer for krigsveteraner og deres familier og etterlatte. VA ble opprettet i 1988 ved at etaten Veterans Administration, etablert i 1930, ble omgjort til eget departement. Både departementet og den tidligere etaten har sin oppdragsbeskrivelse fra president Abraham Lincolns andre innsettelsestale: «…to care for him who shall have borne the battle, and for his widow and his orphan…»
VA er den føderale regjeringens største departement etter Forsvarsdepartementet. VA har et årlig budsjett på over 60 milliarder dollar og har omkring 219 000 ansatte i hundrevis av krigsveteransykehus, klinikker, velferdskontorer og nasjonale gravlunder. Departementet er en av de største arbeidsgiverne for helsepersonell i USA.


== Eksterne lenker ==
(en) Offisielt nettsted 
(en) United States Department of Veterans Affairs – kategori av bilder, video eller lyd på Commons
Christopher Titus

Christopher «Chris» Titus (født 1. oktober 1964 i Castro Valley i California) er en amerikansk skuespiller og komiker. Han ble kjent igjennom TV-serien Titus, som handlet om ham selv. Han er også en suksessfull stand-up komiker. Titus er gift med Erin, og sammen har de to barn, Kennie Marie (født 25. august 2001) og Jett Evan (født 8. mai 2004).
I 2004 ble Titus' stand-up show «Norman Rockwell is Bleeding» filmatisert og vist på den amerikanske TV-kanalen Showtime.


== Eksterne lenker ==
Offisielt nettsted 
(en) Christopher Titus på Internet Movie Database 
(fr) Christopher Titus på Allociné 
(en) Christopher Titus hos The Movie Database
Camilla Grebe

Camilla Grebe (født 20. mars 1968) er en svensk forfatter, oppvokst i Älvsjö utenfor Stockholm.
Hun var blant annet med og grunnla det svenske lydbokforlaget Storyside og har også jobbet som markedssjef og administrerende direktør. Ved siden av forfattervirksomheten driver hun et konsulentfirma.
I 2009 debuterte hun med krimboka Någon sorts frid, som hun skrev sammen med sin søster Åsa Träff. I 2010 kom uppfølgeren Bittrare än döden og i 2012  den tredje delen: Innan du dog. Bittrare än döden og Innan du dog ble begge nominert til Svenska Deckarakademins pris for beste svenske kriminalroman.
I 2013 kom thrilleren Dirigenten från S:t Petersburg, skrevet sammen med Paul Leander Engström. Året etter kom thrillern Handlaren från Omsk, også den skrevet med Engström. Ytterligere en bok er varslet i denne Moskva Noir-trilogien.
Grebe har en siviløkonomeksamen fra Handelshøyskolen i Stockholm.


== Bibliografi ==


=== Siri Bergman ===
Någon sorts frid (swe). Stockholm: Wahlström & Widstrand. ISBN 978-91-46-21988-0. 
Bittrare än döden (swe). Stockholm: Wahlström & Widstrand. ISBN 9789146220756. 
Innan du dog (swe). Stockholm: Wahlström & Widstrand. ISBN 978-91-46-22097-8. 
Mannen utan hjärta (swe). Stockholm: Damm. ISBN 9789175370453. 


=== Moskva Noir ===
Dirigenten från Sankt Petersburg (swe). Stockholm: Damm. ISBN 978-91-7537-042-2. 
Handlaren från Omsk (swe). Stockholm: Massolit. ISBN 9789187783005. 


== Referanser ==


== Eksterne lenker ==
Forfatteromtale på Wahlström & Widstrands nettsider
Pontus

Pontus  kan referere til følgende: 

Pontos (oldtidsrike), et område i oldtidens Lilleasia ved svartehavskysten.
Pontos (mytologi), en guddom i Gresk mytologi.Pontus (navn), et populært svensk mannsnavn.
Bedriftsøkonomi

Bedriftsøkonomi er et fagområde som skal gi kunnskaper om beslutninger innenfor private og offentlige organisasjoner, med sikte på å koordinere bruk av knappe ressurser slik at de best mulig fyller organisasjonens mål. Det bedriftsøkonomske fagområdet skal samtidig sette beslutningstakeren i stand til å bedømme samfunnsmessige virkninger av slike beslutninger, og til å handle innenfor både juridiske og etiske rammer. Bedriftsøkonomi er beslektet med samfunnsøkonomi gjennom et felles grunnlag i mikroøkonomiske teori.Regnskapet inneholder rådataene som danner utgangspunktet for all bedriftsøkonomi, men er i seg selv ikke nok. For å skaffe seg tilstrekkelig informasjon om bedriftens økonomiske stilling er det nødvendig å foreta ulike former for regnskaps- og lønnsomhetsanalyser. Internregnskap er viktig for økonomistyringen og et finansregnskap er nødvendig for skatteetaten.
Viktige områder i bedriftsøkonomien utover regnskapsanalysen, er foretakets finansiering, operasjonsanalyse, økonomisk styring, foretaksstrategi og organisasjonsteori.


== Utdanning ==
I Norge er bedriftsøkonomi ikke tradisjonelt et universitetsfag, men et fag det tradisjonelt har vært undervist i ved handelsskoler og tilsvarende institusjoner. I Europa derimot og særdeles i Tyskland har faget i lengre tid vært et akademisk fag med en akademisk grad og et forskningsmiljø.
Universitetsforlaget utgir tidsskriftet Beta. Scandinavian Journal of Business Research, som er Nordens eneste vitenskapelige tidsskrift i bedriftsøkonomi og har eksistert siden 1987. Hovedredaktør siden 1996 er professor Odd Nordhaug ved Norges Handelshøyskole.
På engelsk går det et skille mellom det som ofte betegnes som Economics (samfunnsøkonomi) og det som heter Business Administration eller Managerial Economics (bedriftsøkonomi).
I Norges forskningsråd sorterer også bedriftsøkonomi under samfunnsfagene.


== Se også ==
Kalkulasjon
Regnskap (Bokføring)
Revisjon
Økonomi


== Referanser ==


== Litteratur ==
Kjell Gunnar Hoff Morten Helbæk Bedriftens økonomi (9. utgave) Universitetsforlaget 2021 ISBN 9788215039619


== Eksterne lenker ==
Introduksjon til bedriftsøkonomiske  emner Arkivert 24. april 2010 hos Wayback Machine. på Kunnskapssenteret.com. Besøkt 26. april 2010.
Privativ a

Privativ a (eller a privativum) er et prefiks som uttrykker nektelse/negasjon (f.eks. a-typisk, a-teisme) – opprinnelig beskrevet i gammelgresk grammatikk.
Alfa privativum stammer fra en protoindoeuropeisk syllabisk *n̥- og realiseres  som an- foran vokal (f.eks. an-alfabetisme, an-estesi, an-arki). Jfr. også ambrosia.
Samme prefiks fins på sanskrit, også som  a- / an-. Latin har det beslektede prefikset in-, og i vestgermansk (inkl. engelsk) opptrer prefikset som un-.
I nordgermanske språk er -n- blitt borte. svensk har o- og dansk og  norsk har u-.
Kirgisistans president

Kirgisistans president er statsoverhodet og øverste leder i Republikken Kirgisistan. Ifølge grunnloven er presidenten «symbolet på fellesskapet i folket og statsmakten, garantisten av Republikken Kirgisistans grunnlov og av hver statsborger.» Han eller hun blir valgt for en femårsperiode av velgerne. Presidentembetet erstattet i 1990 rollen som leder av det øverste sovjet, som hadde eksistert siden 1936, da landet var kjent som Den kirgisiske sosialistiske sovjetrepublikk.


== Liste over Kirgisistans presidenter ==


== Se også ==
Kirgisistan
Kirgisistans statsminister
Stormkanon

En stormkanon er en kanon eller haubitser montert på et kjøretøy, ment for å støtte infanteri med direkte ild under angrep på annet infanteri og befestninger, samt bekjempelse av fiendtlige stridsvogner.
Det norske forsvaret brukte tyske Sturmgeschütz III like etter andre verdenskrig.
Panserjager

Panserjager er et kampkjøretøy som har som hovedoppgave å bekjempe stridsvogner.  Panserjagerne deles opp i kanonpanserjagere og rakettpanserjagere.  De førstnenvte er bestykket med kanon og de sistnevnte med panservernmissiler.
Det norske forsvaret har brukt NM-116 kanonpanserjager og NM-142 rakettpanserjager.


== Se også ==
Liste over panserjagere
Themiskyra

Themiskyra (gresk: Θεμίσκυρα) var en antikk gresk by en liten distanse fra kysten i Pontos i Anatolia og i nærheten av elven Thermodon (dagens elv Terme i Nord-Tyrkia) som renner ut i Svartehavet. Byen er nevnt av historikeren Herodotos og av andre antikke forfattere. I gresk mytologi ble byen nevnt som grunnlagt av amasonene, en mytisk stamme av kvinnelige krigere, og den var deres hovedstad.


== Beskrivelse ==
Byen ble nevnt så tidlig som på Herodotos' tid. Klaudios Ptolemaios tar uten tvil feil i å plassere den lengre vest, midtveis mellom elven Iris (dagens Yeşilırmak) og odden Heraklion. Den greske reisende Skylaks fra Karyanda i Karia kaller den en gresk by, og det er en mulighet for at han besøkte den. Diodorus Siculus, som på den andre siden som antagelig aldri var der, støtter seg på mytologien og henviser til den ble grunnlagt av amazonene.Etter at Mitridates VI av Pontos trakk seg tilbake fra Kyzikos lengre vest, ble Themiskyra beleiret av romerne ved Lucullus. Innbyggerne forsvarte seg tappert, men da byens murer ble underminert og raste sammen, skal de ha sendt bjørner og andre villdyr løs på romerne, selv svermer med bier. Deretter skal byen ha blitt utslettet av romerne ettersom den romerske geografen Pomponius Mela nevner den som om den ikke lenger eksisterte. Heller ikke Strabon gir den omtale. Det har vært hevdet at byen Terme ved munningen av Thermodon utgjør stedet til antikkens Themiskyra, men det er åpenbart at den lå i innlandet selv om det ikke lenger eksisterer ruiner etter den.


== Referanser ==


== Eksterne lenker ==
«Themiscyra». Catholic Encyclopedia.
Riksvei 420

Riksvei 420 (Rv420) går mellom Øygardsdalen i Grimstad og Barstølkrysset i Kristiansand.
Opprinnelig strekning var Jovannet i Arendal til Nørholm i Grimstad (32,4 km).
Veien ble forlenget 27. august 2009 mellom Kristiansand og Grimstad (i forbindelse med åpningen av den nye europavei 18 dagen før) med den gamle E18-traseen og fylkesvei 32 gjennom Sørlandsparken, frem til Timeneskrysset i Kristiansand.
Før 1. januar 2010 var fylkesvei 420 del av riksveien. Etter at europavei 18 ble tatt i bruk mellom Kristiansand og Grimstad  har strekningen blitt omklassifisert til fylkesvei.


== Kommuner og knutepunkter ==


=== Aust-Agder fylke ===

GrimstadVesterled

 Europavei 18, 420Fylkesvei 420 Vesterled fra Øygardsdalen mot Bie
 Fv54Fylkesvei 54 Vesterled til Fv33Fylkesvei 33 GjerdebrønnenBergemoveien

Fv31Fylkesvei 31 Reddalsveien til Fv251Fylkesvei 251 BeislandUten navn

 Europavei 18 Morholt
Fv47Fylkesvei 47 Mollandsveien fra Molland til 420Fylkesvei 420 HelmershusMolland

Fv41Fylkesvei 41 Støleveien fra Molland til Støle (2,7 km)Uten navn

 (ca. 120 m)
Fv37Fylkesvei 37 Homborsundveien fra Omre via Enge mot Hombor
Fv37Fylkesvei 37 Eideveien, Hombor

LillesandUten navn

Arm fra Sandvika til Sundsodden i Grimstad (ca. 200 m)
Fv240Fylkesvei 240 fra Helldal til Frydentopp (1,6 km)
Fv237Fylkesvei 237 fra Helldal til Fv236Fylkesvei 236 Nedre Tingsaker
 Tingsaker
Arm til Europavei 18 Kleivsmyr (0,6 km)
Fv236Fylkesvei 236 fra Fasterdammen til Fv235Fylkesvei 235 Lillesand sentrum
402Fylkesvei 402 fra Kirkemoen mot Europavei 18 og videre til Riksvei 41 i Birkenes
   Fv235Fylkesvei 235 til Møglestu, Jernbanegata mot Borkedal
Fv235Fylkesvei 235 Borkedalsveien fra Borkedalen via sentrum til 402Fylkesvei 402 Møglestu
Fv233Fylkesvei 233 fra Skuggeviksletta til Skuggevik (0,6 km)
Fv232Fylkesvei 232 fra Sangereid til Brekkestø (6,6 km)
Fv231Fylkesvei 231 fra Kleivsmoen til Glamsland (1,9 km)
 Arm fra Kjerlingland til Europavei 18 Brønningsmyr (1,0 km)
Fv230Fylkesvei 230 fra Fjelldalsstrand til Bjelland (2,5 km)

 Bjorviktunnelen (145 m)
 Østre Vallesverd tunnel (215 m)
 Trøde-Bråhei tunnel (365 m)
Fv229Fylkesvei 229 fra Trøe til Riksvei 41 Åbåll i Birkenes (11,0 km)
401Fylkesvei 401 fra Vestre Vallesverd til Europavei 18 Strømme i Kristiansand


=== Vest-Agder fylke ===

KristiansandVallesverdveien

 (Kort bro)
 Europavei 18 Langåsenkrysset
 Europavei 18 LangåsenkryssetDyreparkveien

Kristiansand Dyrepark
 Europavei 18 Sørlandets Travpark, Travparkveien mot Europavei 18 Fv32Fylkesvei 32 Barstølkrysset vest


== Eksterne lenker ==
Vegvesenets vegkart
FVN.no – Husker du gamle E18? (med video)
Thermodon

Thermodon var oldtidens navn på elven Terme eller Therme-Tchai i Nord-Tyrkia. Elven renner mellom byene Ordu og Fatsa. Elven har utløp i Svartehavet, ca. 50 km vest for byen Samsun. Området rundt består av et fruktbart, men ganske isolert sletteland.  Ifølge gresk mytologi lå amasonenes hovedstad Themiskyra ved bredden av Thermodon.
Gargarenene

Gargarenene (eller Gargarenserne) var ifølge gresk mytologi en stamme bestående utelukkende av menn. Stammens område var adskilt fra amasonenes områder av fjell. En gang hvert år møttes gargarenene og amasonene i fjellene for å videreføre stammene, etterpå gikk de tilbake til hver sine stammeområder. Noen kilder sier også at amasonene kidnappet, voldtok og drepte gargarenene for reproduksjon av amasonestammen.
Jentebarna ble oppdratt av sine amasonmødre, og opplært i deres sedvanlige skikker som omfattet krig, jakt, ridning og dyrking av jorden. Guttebarna ble sendt til gargarenene eller drept.
Pixies

Pixies er et alternativt rockeband. Det ble grunnlagt i Boston, Massachusetts i 1986 og oppløst i 1993, for så å samles igjen i 2004. Pixies ble bare en moderat suksess i hjemlandet USA, men de ble store stjerner i Storbritannia og store deler av Europa.       
Black Francis også kjent som Frank Black (ekte navn er Charles Thompson) (vokal, gitar),  Joey Santiago (sologitar), Kim Deal (bassgitar, vokal), og David Lovering (trommer) er gruppens medlemmer. Musikken deres har en særegen sound, men er inspirert av punk og indierock i tillegg til andre sjangre.
Francis var gruppens fremste låtskriver og sanger. Han har en særegen desperat, skrikende sangstil, og skriver ofte kryptiske sanger om spesielle tema, som uidentifiserte flygende objekter og surrealisme. Voldelige bilder fra Bibelen og referanser til mental ustabilitet, fysisk skade og incest kommer også ofte frem i hans tekster.[1]         
Deal bidro også til sanger og hennes ofte fjærlette stemme virket som en effektiv motvekt til Francis.
Musikalsk var Pixies så vidt forut sin tid. Samtidig som Pixies var i ferd med å gå i oppløsning holdt Nirvana på å spille inn Nevermind, platen som skulle komme til å bringe alternativ rock ut til et stort publikum for første gang.   
Det finnes likheter mellom lydbildet til disse to gruppene og Kurt Cobain var kjent som en Pixies-fan. I et intervju med Rolling Stone hevdet han at sangen Smells Like Teen Spirit var et mislykket forsøk på å skrive en Pixies-sang. Denne kommentaren, samt lignende skryt fra andre grungeband førte til at flere fikk øynene opp for Pixies.


== Diskografi ==


=== Album ===
Surfer Rosa (1988)
Doolittle (1989)
Bossanova (1990)
Trompe Le Monde (1991)
Indie Cindy (2014) – låtene er også utgitt på tre forskjellige EP-er 2013-2014


=== Mini-LP-er ===
Come on Pilgrim (1987)


=== EP-er ===
EP1 (2013)
EP2 (2014)
EP3 (2014)


=== Samlinger ===
Death to the Pixies: 1987 – 1991 (1997)
Pixies at the BBC (1998)
Complete B-sides (2001)
Pixies (2002)
Wave of mutilation: Best of (2004)
Minotaur (2009)


== Referanser ==


== Eksterne lenker ==
(en) Offisielt nettsted 
(en) Pixies (band) – kategori av bilder, video eller lyd på Commons 
(en) Pixies på Internet Movie Database 
(en) Pixies på Apple Music 
(en) Pixies på Discogs 
(en) Pixies på MusicBrainz 
(en) Pixies på SoundCloud 
(en) Pixies på Spotify 
(en) Pixies på Songkick 
(en) Pixies på Last.fm 
(en) Pixies på Genius — sangtekster 
(en) Pixies på AllMusic 
Pixies på Twitter 
Pixies på Facebook 
Pixies på Instagram 
Pixies på YouTube 
Pixies på Myspace
Ekte rever

Ekte rever (Vulpes) kalles også reveslekten, og er som sådan en naturlig gruppe med rovpattedyrarter i hundefamilien. De fleste deler ekte rever inn i 12 arter, men det hersker en viss uenighet om systematikken. Såkalte ekte rever tilhører hundefamilien og har en rekke morfologiske og adferdmessige fellestrekk. Bare rødrev finnes naturlig i Norge og Norden som sådan, i det fjellreven tilhører en egen slekt. Alle artene i denne slekten kjennetegnes med at øynene har spalteformede pupiller.


== Inndeling ==
Det er fortsatt uenighet om inndelingen av ekte revene. Noen forskere anser kitrev (V. macrotis) og swiftrev (V. velox) som så like at de bør klassifiseres som underarter av samme art, andre mener de er distinkte nok til å være egne arter. Det høye antallet (64) diploide kromosomer hos fennek volder også flere forskere problemer med hensyn til systematikken, siden de andre artene i denne gruppen tildels har langt færre kromosomer. Rødrev har til sammenligning kun 36 kromosomer og fjellrev 50 kromosomer (Wayne, 1997).

Carnivora, rovpattedyr
Caniformia, hundelignende rovpattedyr
Canidae, hundefamilien
Vulpini, revelignende canider
Vulpes, ekte rever
V. bengalensis, bengalrev,  finnes i deler av Bangladesh, India, Nepal og Pakistan
V. cana, blandfords rev, finnes i Tyrkia, Israel, Iran, Oman, Afghanistan og Pakistan
V. chama, kapprev, finnes fra det sydlige Sahara til sørspissen av Afrika
V.  corsac, stepperev, corsac rev, finnes i Russland øst for elva Volga østover via Sibir til Tibet og det østre Mandsjuria
V. ferrilata, sandrev, tibetansk rev, finnes på det tibetanske platået i India og Kina, samt i Sutlejdalen i den nordvestre India og deler av Nepal
V. lagopus, fjellrev, også polarrev, arktisk rev, hvitrev, og blårev, arktiske strøk i Nord-Amerika og det nordlige Eurasia
V. macrotis, kitrev, finnes i USA fra grensen mot Canada til det nordlige Mexico
V. pallida, blassrev, bleikrev, afrikansk sandrev, finnes fra Senegal til nord i Sudan og i Somalia
V. rueppellii, Rüppells rev, Rüppells sandrev, sandsjakal, finnes i ørkenstrøk i Nord-Afrika, Den arabiske halvøy og nordøst til Pakistan
V. velox, prærierev, sletterev, swiftrev, finnes i det vestre Canada og sydover til Texas i USA
V. vulpes, rødrev, korsrev, sølvrev, finnes over nesten hele den nordlige halvkule
V. zerda, fennek, ørkenrev, finnes i fjell- og ørkenstrøk i Afrika, fra Marokko og østover via nordspissen av Rødehavet til Kuwait, samt sørover til Nigeria og Tsjad


== Referanser ==


== Eksterne lenker ==
(en) ekte rever – oversikt og omtale av artene i WORMS-databasen 
(en) ekte rever i Encyclopedia of Life 
(en) ekte rever i Global Biodiversity Information Facility 
(no) ekte rever hos Artsdatabanken 
(sv) ekte rever hos Dyntaxa 
(en) ekte rever hos Fauna Europaea 
(en) ekte rever hos Fossilworks 
(en) ekte rever hos ITIS 
(en) ekte rever hos NCBI 
(en) Kategori:Vulpes – bilder, video eller lyd på Wikimedia Commons 
(en) Vulpes – galleri av bilder, video eller lyd på Wikimedia Commons
Myrine

Myrine eller Myrina (også Myrene) var i gresk mytologi navnet på først og fremst en mytisk amasonedronning, men også på minst to andre figurer:


== Amasonedronningen ==
Myrine var en dronning og hærfører som byen Myrine/Myrina på vestkysten av Anatolia kan være oppkalt etter. Myrine var dronning for en nordafrikansk, libysk amasonestamme, som eksisterte før den themiskyriske stammen, men hvor lenge før er ikke kjent. Disse kystamasonene er de første kjente amasonene. Landet deres var på en øy kalt Hespera. Øya lå i en sumpmark kalt Tritonis i nærheten av elva Tritons utløp i det som senere ble kalt Atlanterhavet. Atlasfjellene ruvet over dronningdømmet og de libyske amasonene var velstående og høyt respektert under sin dronning Myrine. De erobret snart hele øya og gjorde den til sin eiendom. Framtoningen deres var flott og fryktinngytende i full krigsutrustning: hjelmer, brystplater og spyd, alt dekket med slangeskinn.
I henhold til Diodorus Siculus  skal disse amasonene ha invadert det legendariske Atlantis og ødela deres by Kerne. Atlanterne skal ha fått en god behandling av dronning Myrine i bytte mot at hun fikk grunnlegge en ny by som ble oppkalt etter henne. Amasonene allierte seg med andre stammer og angrep sine bitre fiender gorgonene (som ble beskrevet av Diodorus som en krigersk nasjon som lå ikke langt unna landet til atlanterne. De hadde ikke hell med seg i bekjempe gorgonene da de ikke klarte å brenne ned deres skog. I et senere krigstokt skal hun etter sigende ha inngå en fredsavtale med Horus, herskeren av Egypt, erobret flere folk, inkludert syrerne, arabere og folket i Kilikia (men ga friheten til de sistnevnte som underkastet seg frivillig).
Hun tok også besittelse av Storfrygia fra Taurusfjellene til elven Kaikos, og flere av øyene i Egeerhavet, inkludert Lesbos. Det ble også sagt at hun var den første som gikk land på en etter sigende ubebodde øy som hun da ga dens navn, Samothraki, og bygde et tempel her. Byene Myrina på Lemnos, muligens en annen Myrnia i Mysia, Mytilene på Lésvos, Kyme og Pitane i Aeolis, og Priene i Jonia langs kysten av Anatolia, var også blitt hevdet å være grunnlagt av henne. I henhold til myten ble de ble navngitt etter henne selv, hennes søster Mytilene, og kommandantene i hennes hær, henholdsvis Kyme, Pitane og Priene.Myrines hær ble til sist beseiret av Mopsos trakeren og Sipylos skyteren, og hun selv, som mange av sine amasoner, falt i det siste slaget.


== Andre med likelydende navn ==
Myrina, eller Myrine, datter av Kretheus og hustru av kong Thoas. Hun er en annen mulig eponym for byen Myrina på Lemnos.
Myrina, eller Myrine, en person hvis grav i Troas er nevnt i Iliaden, se Bateia. Hun var også identifisert med Myrine/Myrina amasonedronningen.


== Referanser ==


== Litteratur ==
Realencyclopädie der Classischen Altertumswissenschaft, bind XVI, Halbband 31, Molatzes-Myssi (1933), s. 1095-1097 (tysk)


== Eksterne lenker ==
«Myrina», Myth Index